open-index/open-wikipedia-markdown huggingface dataset:
Jyrki Wallenius

**Ilkka Jyrki Wallenius** (s. 11. lokakuuta 1949 Kuusankoski) on suomalainen kauppatieteen emeritusprofessori.

Jyrki Wallenius syntyi ylijohtaja Jukka Ilmari Walleniuksen ja farmaseutti Valvikki Vilhelmiina Hongan perheeseen. Hänen puolisonsa vuodesta 1973 on professori Hannele Wallenius. Jyrki Wallenius tuli ylioppilaaksi Helsingin Suomalaisesta Yhteiskoulusta 1968. Hän valmistui Helsingin kauppakorkeakoulusta kauppatieteen kandidaatiksi 1971 ja väitteli siellä kauppatieteen tohtoriksi 1975. 

Wallenius oli taloustieteen apulaisprofessori Jyväskylän yliopistossa 1979–1990, liiketaloustieteen vaihtuva-alainen professori Helsingin kauppakorkeakoulussa 1990–1998 ja sitten siellä ja myöhemmin Aalto-yliopistossa liikkeenjohdon systeemien professori. Hän toimi myös laitosjohtajana sekä Jyväskylän yliopistossa että Helsingin kauppakorkeakoulussa, samoin kuin kauppakorkeakoulun koulutus- ja innovaatiokeskusjohtajana ja vararehtorina 1999–2004. Wallenius oli vieraileva professori Purduen yliopistossa 1979–1980, Arizonan valtionyliopistossa useaan eri otteeseen 1984–2006 ja Texasin A&M -yliopistossa 1991–1992. Hänellä on myös ollut useita asiantuntija- ja luottamustehtäviä. Wallenius on julkaissut tutkimuksia ja ollut kirjoittamassa tietoteoksia. Jaakko Honko -mitalin hän sai 2005.

## Lähteet
USS LST-223

**USS LST-223** (runkonumerot LST-223 ja LSTH-223) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Senecasta Illinoisista Chicago Bridge & Iron Companyltä, missä köli laskettiin 31. maaliskuuta 1943. Alus laskettiin vesille 24. elokuuta 1943 kumminaan rouva George S. Trees ja otettiin palvelukseen 17. syyskuuta ensimmäisenä päällikkönään laivaston reservin luutnantti Thomas S. Moulton.

## Palvelus
Toisessa maailmansodassa alus oli Aasian ja Tyynenmeren sotatoimialueella, missä se osallistui Kwajaleinin ja Majuron atollien valtaukseen tammikuusta helmikuuhun 1944, Saipanin valtaukseen kesäkuussa 1944 ja Leyten maihinnousuun lokakuusta marraskuuhun 1944. Sotatoimien päätyttyä alus osallistui Kaukoidässä alueiden miehittämiseen, kunnes se palasi marraskuussa 1945 Yhdysvaltoihin. Aluksen runkonumero oli vaihdettu 15. syyskuuta 1945 LSTH-223:ksi. Alus luovutettiin 13. maaliskuuta 1947 hävitettäväksi.

## Rance
Alus luovutettiin 1950-luvun vaihteessa Ranskan laivastolle, jota oltiin muodostamassa uudelleen. Alus otettiin palvelukseen nimellä *Rance* ja  runkonumerolla L9004. Alus poistettiin palveluksesta ennen vuotta 1962.

## Lähteet
*

### Viitteet
Meckenbeuren

**Meckenbeuren** on kunta Baden-Württembergin osavaltiossa Saksassa. Se sijaitsee ylänkömaalla Schussen-joen laaksossa lähellä Bodenjärven itärantaa.

## Maantiede
Meckenbeurenin etäisyys Friedrichshafenista on kahdeksan kilometriä koilliseen. Ravensburgista etäisyys on kymmenen kilometriä etelälounaaseen.

## Historia
Meckenbeuren, aiemmin Untermeckenbeuren, käsitti 1800-luvulla vain Bahnhofstrassen eli Rautatienkadun. Rautatie valmistui 1847, ja erityisesti toisen maailmansodan jälkeinen kasvu oli voimakasta. Noin vuonna 1100 kunta mainitaan muodossa Mechinbuoron. Meckenbeuren-nimi palautuu vuoteen 1496. Vuonna 1810 kunta siirtyi Württembergille. Vanha nimitys Untermeckenbeuren säilyi aina vuoteen 1897. Sankt Marcellus -kirkko rakennettiin 1912–1913 ja sitä laajennettiin 1962–1965. Protestanttinen kirkko rakennettiin 1952.

## Talous ja liikenne
Winterhalter Deutschland valmistaa teollisia astianpesukoneita. SMW-Autoblok valmistaa työstökoneiden sorvaukseen ja hiontaan tarkoitettuja laitteita. Plattenhardt + Wirth tarjoaa rakennusalan palveluita. P + W Metallbau on rakennusyritys. Meckenbeurenin rautatieasema, Bahnhof Meckenbeuren, sijaitsee rataosuudella Ulm–Friedrichshafen. Kaupungin keskustan halki kulkee Bundesstraße 30. Bundesstraße 467 kulkee hieman syrjemmässä.

## Lähteet

## Aiheesta muualla
*Meckenbeuren, Baden-Württemberg, Saksa — Sunrise, Sunset, and Daylength
USS LST-815

**USS LST-815** (runkonumero LST-815) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Evansvillestä Indianasta Missouri Valley Bridge & Iron Companyltä, missä köli laskettiin 28. elokuuta 1944. Alus laskettiin vesille 7. lokakuuta 1944 kumminaan neiti Elizabeth Sweet ja otettiin palvelukseen 30. lokakuuta.

## Palvelus
Toisessa maailmansodassa alus oli Aasian ja Tyynenmeren sotatoimialueella, missä se osallistui Okinawan valtaukseen huhtikuusta kesäkuuhun 1945. Sotatoimien päätyttyä alus osallistui Kaukoidässä alueiden miehittämiseen, kunnes se palasi marraskuun alussa 1945 Yhdysvaltoihin. Alus poistettiin palveluksesta 6. syyskuuta 1946 ja myytiin 25. toukokuuta 1948 Basalt Rock Companylle romutettavaksi.

## Odet
Alus luovutettiin 1950-luvun vaihteessa Ranskan laivastolle, jota oltiin muodostamassa uudelleen. Alus otettiin palvelukseen nimellä *Odet* ja  runkonumerolla L9004. Alus poistettiin palveluksesta 1970-luvun vaihteessa.

## Lähteet
*

### Viitteet
Darganatan piirikunta

**Darganatan piirikunta** () on hallintoalue Lebapin maakunnassa Turkmenistanissa. Sen keskus on Darganatan kaupunki. Vuoden 2022 väestönlaskennan mukaan piirikunnassa oli 57&nbsp;952 asukasta.

Hallintoalueen nimenä oli vuosina 2003–2017 Biratan piirikunta. Se sijaitsee Amudarjan vasemmalla rannalla. Suurin osa piirikunnasta on Karakumin aavikkoa.

Piirikuntaan kuuluvat Darganatan ja Gazojakin kaupungit, Lebapin taajama sekä Çarwadarin, Hojalykin, Lebapin, Magtymgulyn ja Sediwerin kyläneuvostot (*geňeşlik*). Kyliä on yhteensä 9. Kaupunkiväestön osuus on 65,3 prosenttia.

Piirikunnan pääelinkeinot ovat maakaasun tuotanto, karjanhoito sekä puuvillan ja viljan viljely. Alueella sijaitsevat Gazojakin, Naýypin, Balguýyn, Kerpiçlin ja Kükürtlin kaasukentät. Darganatan kaupungissa on puuvillankäsittelylaitoksia ja Gazojakissa maakaasuteollisuuden hallinto.

## Lähteet
USS LST-860

**USS LST-860** (runkonumero LST-860) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Senecasta Illinoisista Chicago Bridge & Iron Companyltä, missä köli laskettiin 23. syyskuuta 1944. Alus laskettiin vesille 19. joulukuuta 1944 kumminaan rouva Marjorie C. Lindahl ja otettiin palvelukseen 13. tammikuuta 1945.

## Palvelus
Alus ei kerennyt osallistua sotatoimiin toisessa maailmansodassa. Se poistettiin palveluksesta 1. kesäkuuta 1946 ja alusluettelosta 3. heinäkuuta. Alus myytiin 19. maaliskuuta 1948 Mechanical Equipment Export Companylle.

## Adour
Alus luovutettiin 1950-luvun vaihteessa Ranskan laivastolle, jota oltiin muodostamassa uudelleen. Alus otettiin palvelukseen nimellä *Adour* ja  runkonumerolla L9007. Alus vaurioitui pahoin upotessaan 1950-luvun alussa. Hylky nostettiin ja kunnostettiin majoitusalukseksi. Alus poistettiin palveluksesta vuoteen 1962 mennessä.

## Lähteet
*

### Viitteet
USS LST-973

**USS LST-973** (runkonumero LST-973) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Hinghamista Massachusettesista Bethlehem-Hingham Shipyardilta, missä köli laskettiin 25. marraskuuta 1944. Alus laskettiin vesille 27. joulukuuta 1944 ja otettiin palvelukseen 27. tammikuuta 1945.

## Palvelus
Toisen maailmansodan sotatoimien päätyttyä alus osallistui Kaukoidässä vallattujen alueiden miehittämiseen, kunnes se palasi helmikuun alussa 1946 Yhdysvaltoihin. Alus poistettiin palveluksesta 24. toukokuuta 1946, jonka jälkeen se siirrettiin maavoimille. Alus poistettiin laivastoluettelosta 29. syyskuuta 1947, mutta se palautettiin 6. syyskuuta 1950 Korean sotaan.

Alus poistettiin palveluksesta 7. marraskuuta 1951, jolloin se luovutettiin Ranskalle. Alus poistettiin laivastoluettelosta 20. marraskuuta 1951.

## Golo
Ranskan laivasto otti aluksen palvelukseen nimellä *Golo* ja  runkonumerolla L9008. Se poistettiin palveluksesta vuoteen 1962 mennessä.

## Lähteet
*

### Viitteet
M45 (ohjus)

**M45** on ranskalainen monikärkinen ydinohjus (SLBM, ransk. MSBS, *Mer-Sol Balistique Strategique*) Sen edeltäjä on M4 sekä seuraaja M51. Edeltäjäänsä nähden, tämä oli kuitenkin jonkin verran erityyppinen ohjusase. Asetyyppi saapui aktiivipalvelukseen vuoden 1996 jälkeen. Ohjuksen kantama kasvoi 2&nbsp;000 kilometrillä edeltäjästään eli 6&nbsp;000 kilometriin. Laukaisumassa on 35 tonnia. Kolmivaiheinen rakettijärjestelmä käyttää kiinteätä ajoainetta. Ase on vain Ranskan merivoimien sekä sen käyttämien Le Triomphant-luokan ydinsukellusveneiden käytössä. M45 -ydinohjus (MIRV) käyttää niin kutsuttuja "avustuskärkiä" eli penetraatioapuja tai harhautusta tunkeutumiseensa vihollisen puolustukseen. Ohjustyyppi on käytössä vielä 2020-luvulla. Ohjuksen 6x ydinkärkeä ovat 110 kilotonnin vahvuisia kukin.  

## Lähteet
*https://en.missilery.info/missile/m45
*http://www.astronautix.com/m/msbsm45.html
*https://missilethreat.csis.org/missile/m45/
*https://nuke.fas.org/guide/france/slbm/m-4.htm
Robert Gordon Latham

**Robert Gordon Latham** (1812–1888) oli englantilainen kansatieteen- ja kielentutkija. Hän oli vuodesta 1840 englannin kielen ja kirjallisuuden professori Lontoon University Collegessa. Teoksessa *Elements of comparative philoiogy* (1862) hän on perustellut laajimmin näkemystään, että indoeurooppalaisten kansojen alkukoti on Eurooppa eikä Aasia. Teoksessa *Natural history of the varieties of man* (1850) hän esittää, että ihmissuku on polveutunut yhdestä ainoasta ihmisparista. Hän julkaisi tutkimuksia myös englannin kielihistorian alalta.

## Teokset
* *Natural history of the varieties of man* (1850)
* *Man and his migrations* (1851)
* *The Germania of Tacitus with ethnological dissertations* (1851)
* *The ethnology of Europe* (1852)
* *The native races of the Russian empire* (1854)
* *Varieties of the human species* (1855)
* *The eastern origin of the Celtic nations* (1857)
* *Descriptive ethnology* (1859)
* *Nationalities of Europe* (1863)

## Lähteet

## Aiheesta muualla
Dänewin piirikunta

**Dänewin piirikunta** () on hallintoalue Lebapin maakunnassa Turkmenistanissa. Sen keskus on Dänewin kaupunki. Vuoden 2022 väestönlaskennan mukaan piirikunnassa oli 159&nbsp;634 asukasta.

Hallintoalueen nimenä oli vuosina 2001–2017 Galkynyşin piirikunta. Se sijaitsee Amudarjan vasemman rannan tasangolla.

Piirikuntaan kuuluvat Dänewin ja Seýdin kaupungit, Asudan, Baharin ja Garaşsyzlykin taajamat sekä Aşgabatin, Azatlykin, Baragyzin, Berzeňin, Boýnyuzynin, Döwletabatin, Gabaklyn, Göýnükin, Isbazin, Maýn, Parahatin, Ýyldyzin ja Ödeýn kyläneuvostot (*geňeşlik*). Kyliä on yhteensä 61. Kaupunkiväestön osuus on 38,9 prosenttia.

Piirikunnan maatalous on erikoistunut puuvillan ja viljan viljelyyn, nautakarjan- ja lampaanhoitoon sekä silkinviljelyyn. Dänewissä toimii puuvillanpuhdistuslaitos ja Seýdissä öljynjalostamo ja sähkölaitetehdas.

## Lähteet
Gabonineebenpuu

**Gabonineebenpuu** (*Diospyros crassiflora*) on eebenpuiden sukuun kuuluva laji. Sen enimmäiskorkeus on noin 15-25 metriä ja rungon enimmäispaksuus on noin 0,6-1,2 metriä. Sydänpuu on usein musta ja ulompana saattaa olla ruskeita juovia. Puu on erittäin kestävä, myös hyönteisten suhteen. Kuori on uurteinen tai sylinterimäinen. Puu voi olla oksaton 15 metriin asti. Gabonineebenpuu kasvaa puolilehtimetsissä ja ainavihannissa sademetsissä. Se menestyy 1000 metrin korkeuteen saakka, mutta ei yleensä hyvin kosteissa metsän osissa. Sitä esiintyy Afrikan länsiosassa päiväntasaajan läheisillä leveysasteilla. Puun sahanpuru voi aiheuttaa allergisia oireita. Gabonineebenpuuta kasvatetaan varjoisissa taimitarhoissa.

## Lähteet

## Aiheesta muualla
* UniProt: Taxonomy (''Diospyros crassiflora'') 
* Global Biodiversity Information Facility (GBIF): ''Diospyros crassiflora''
Rance

**Rance** tarkoittaa muun muassa seuraavia:

* Rance Howard, alun perin Beckenholdt (1928–2017), yhdysvaltalainen näyttelijä
* Terry Rance, Iron Maidenin alkuperäinen kitaristi
* Rance (L9004), Ranskalle luovutettu yhdysvaltalainen alus, alkujaan *USS LST-223*
Tifton

**Tifton** on kaupunki Yhdysvaltojen Georgian osavaltiossa Tiftin piirikunnassa. Kaupunki on piirikunnan hallinnollinen keskus. Tiftonin asukasluku vuonna 2020 oli 17&nbsp;045.

## Maantiede
Tifton sijaitsee Yhdysvaltojen Georgian osavaltion eteläosassa Tiftin piirikunnassa Georgian rannikkotasangon alueella. Matkaa Tiftonista Floridan rajalle etelässä on noin 100 kilometriä.

## Historia
Puuteollisuudessa vaikuttanut Henry Harding Tift perusti Tiftonin vuonna 1872 ja hallinnollisesti siitä tuli kaupunki vuonna 1890. Henry Tift nimesi kaupungin setänsä poliitikko ja tuomari Nelson Tiftin mukaan. Metsien hakkaaminen oli luonut seudulle avointa maanviljelykseen käypää maata ja seudulla kasvatettiin periskoita, viinirypäleitä, tupakkaa ja puuvillaa. Maanviljely on edelleen alueen talouden kulmakivi. Hedelmälliset viljelymaat toivat alueelle siirtolaisia muualta maasta. 1890-luvulla Tiftoniin oli rakennettu oopperatalo ja kaupungissa toimi sanomalehti *Tifton Gazette*. Tifton kasvoi paitsi maanviljelyalueen keskuksena, mutta myös tärkeällä rautateiden risteymäkohdalla. Myöhemmin sapuivat lisäksi maantiet Highway 41 ja Highway 82, sekä Interstate 75. Kaupungissa sijaitsevia oppilaitoksia kuten Georgian yliopisto, Tifton ja Abraham Baldwin Agricultural College on tullut tunnetuksi etenkin maataloustieteistä.

## Väestö
Tifronin asukasluku oli Yhdysvaltojen vuoden 2020 väestönlaskennan mukaan 17&nbsp;045. Vuonna 2010 vastaava lukema oli 16&nbsp;350. Vuonna 2020 asukkaista valkoisia oli 49&nbsp;%, mustia 34,4&nbsp;%, latinoja 15&nbsp;% ja aasialaisia 1,9&nbsp;%. 6,7&nbsp;% oli syntynyt ulkomailla. Kotitalouksien keskimääräiset vuotuiset tulot vuosina 2020–2024 olivat 45&nbsp;298&nbsp;$. 23,5&nbsp;% asukkaista eli köyhyysrajan alapuolella.

## Lähteet
Halaçin piirikunta

**Halaçin piirikunta** () on hallintoalue Lebapin maakunnassa Turkmenistanissa. Sen keskus on Halaçin kaupunki. Vuoden 2022 väestönlaskennan mukaan piirikunnassa oli 133&nbsp;909 asukasta.

Piirikuntaan kuuluvat Halaçin kaupunki, Çohpetden taajama sekä Altyn asyrin, Esenmeňlin, Güneşlikin, Güýçbirleşikin, Halaçin, Oguz hanin, Pelwertin ja Surhin kyläneuvostot (*geňeşlik*). Kyliä on yhteensä 31. Kaupunkiväestön osuus on 21,1 prosenttia.

Piirikunnan pääelinkeinot ovat puuvillan ja viljan viljely sekä karjanhoito. Halaçin kaupungissa toimii puuvillanpuhdistuslaitos, kehräämö ja mattotehdas.

## Lähteet
Itken jos mua huvittaa

**Itken jos mua huvittaa** on suomalaisen Maustetytöt-yhtyeen neljäs studioalbumi, joka julkaistiin 13. maaliskuuta 2026.

Albumin aiheisiin kuuluvat muun muassa koulukiusaaminen, syömishäiriö, elämänhallintaongelmat sekä alati lähestyvä kuolema. Albumi on äänitetty göteborgilaisella analogistudiolla. Albumilla kuullaan myös Ahti Marja-ahon sovittamia jousia sekä lapsikuoro.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Kulttuuritoimitus: 
* Soundi: 
* V2.fi: 

## Lähteet
Saesaaren vesivoimalaitos

**Saesaaren vesivoimalaitos** on Viron Põlvamaalla Põlvassa Ahja jõessa toimiva vesivoimalaitos.

## Voimalaitos
Voimalaitos on rakennettu niin kutsutun Savimäen kohdalle. Rakennustöiden jälkiä ovat Savimäellä padon alapuolella suuret maanottoalueet, jotka sijoittuvat ainoastaan jokilaakson pohjalle ja rinteisiin. Joen uomaa on padon alla ruopattu ja oiottu, mutta myös rakennettu uudelleen niin, että padolta tulevat kaksi uomaa yhtyvät jokiuomaan alempana. Oikean puoleinen pienempi uoma alkaa juoksutusportilta ja vasemmanpuoleinen vasta laaksossa sijaitsevasta voimalarakennuksesta. Pato on rakenteeltaan maapato, jonka keskellä sijaitsee betonisen padon osuus. Padon pituus on noin 40 metriä ja sen yläreuna sijaitsee 49,28 metriä mpy. Padon taakse on Ahja jõen jokilaaksoon muodostunut patojärvi Saesaare paisjärv, jonka suurin tilavuuskapasiteetti on kaksi miljoonaa kuutiometriä. Juoksutusta harjoitetaan kausiluonteisesti, kun vettä on liikaa. Juoksutusaukon leveys om 4,1 metriä. Vesitilanteen mukaan Saesaare paisjärvi pitenee ja lyhenee reippaasti jokilaaksossaan. Voimalassa toimii kaksi Francis-turbiinia, joiden virtaamat voivat olla 0,3–3,0 kuutiometriä sekunnissa. Vesiturbiinien yhteisteho on noin 200 kilowattia. Voimalaitos toimii edelleen ja sen omistaa AS Generaator ja padon omistavat puoliksi AS Generaator ja RMK.

Saesaare pais.jpg|Ylijuoksutusportti.
Ahja paljandid.jpg|Saesaare paisjärv suunnistuskartalla.
Saesaare paisjärv1.jpg|Saesaare paisjärv padon sillalta nähtynä.
Saesaare paisjärv2.jpg|padon kävelysiltaa.
Taevaskoja (Lonni) - panoramio.jpg|Lonni-lautan lähtölaituri padon vieressä.


## Historiaa
Idea rakentaa Saesaareen vesivoimalaitos esitettiin vuonna 1949, kun Võhandu jõella saatiin Leevakun vesivoimalaitos valmiiksi. Jokilaakson metsät hakattiin talvella 1950 ja rakennustyöt tapahtuivat vuosina 1951 ja 1952. Padossa käytettävän betonin raaka-aineet kaivettiin viereisestä Savimäestä ja täytekivet nostettiin Ahja jõen koskista. Rakentajina olivat paikalliset asukkaat ja useat komsomoliprikaatit. Voimalaitos vihittiin käyttöön ja sähköntuotanto alkoi 28. joulukuuta 1952. Rakentamisen jälkityöt kestivät vielä helmikuuhun 1953 asti. Voimalaitoksen kapasiteetti oli aluksi 193 kilowattia. Se tuotti sähköä vain paikalliseen käyttöön, mutta vuonna 1958 se liitettiin yleiseen sähköverkkoon. Vuonna 1963 sen operaattoriksi määrättiin Eesti Energia, joka hallinnoi suurinta osaa sähköverkon voimaloita. Voimalaitos pysäytettiin vuonna 1970 ja se siirrettiin Viron SNT:n metsätalous- ja luonnonsuojeluministeriön Elvan metsäyhtiön alaisuuteen. Voimalarakennuksessa oli pysyväisnäyttely Saesaaren suojelualueen luonnosta. Patojärvi tyhjennettiin vuonna 1976 ja sekä pato että voimalaitosrakennus kunnostettiin.

Voimalaitos yksityistettiin vuonna 1991, jolloin voimalan omistajaksi tuli AS Generaator. Voimala ja voimakoneistot peruskorjattiin, jolloin sähköntuotanto voitiin taas käynnistää.

## Huomautukset

## Lähteet

## Aiheesta muualla
Hojambazin piirikunta

**Hojambazin piirikunta** () on hallintoalue Lebapin maakunnassa Turkmenistanissa. Sen keskus on Hojambazin kaupunki. Vuoden 2022 väestönlaskennan mukaan piirikunnassa oli 110&nbsp;376 asukasta.

Amudarjan oikeanpuoleisella rannalla ja Sandyklyn aavikolla sijaitsevaan Hojambazin piirikuntaan liitettiin vuonna 2022 Döwletlin piirikunta, joka perustettiin uudelleen vuonna 2025. Piirikuntaan kuuluvat nykyään Hojambazin kaupunki, Beşirin taajama sekä Burdalykin, Galkynyşin, Gultakin, Gyzylgumin, Kyrköýlin, Mekanin ja Surhyn kyläneuvostot (*geňeşlik*).

Piirikunnan pääelinkeinot ovat keinokasteltu puuvillan ja viljan viljely sekä lampaanhoito. Hojambazin kaupungissa toimii puuvillanpuhdistamo.

## Lähteet
Latour

**Latour** tai **La Tour** tarkoittaa muun muassa seuraavia:

## Sukunimi
* Bruno Latour (1947–2022), ranskalainen filosofi, antropologi ja tieteensosiologi
* Frances de la Tour (s. 1944), englantilainen näyttelijä
* Georges de La Tour (1593–1652), ranskalainen taidemaalari
* Hanspeter Latour (s. 1947), sveitsiläinen jalkapallovalmentaja ja entinen maalivahti
* Henri Fantin-Latour (1836–1904), ranskalainen taidemaalari ja kuvittaja
* Henri de la Tour d'Auvergne-Bouillon (1611–1675), ranskalainen sotilas
* Henri de Baillet-Latour (1876–1942), belgialainen Kansainvälisen olympiakomitean puheenjohtaja
* Quentin de La Tour (1704–1788), ranskalainen taidemaalari

## Muut
* La Tour d'Argent, pariisilainen ravintola, joka on perustettu vuonna 1582
* La Tour-de-Peilz, kaupunki Sveitsissä Vaud’n kantonissa
Garabekewülin piirikunta

**Garabekewülin piirikunta** () on hallintoalue Lebapin maakunnassa Turkmenistanissa. Sen keskus on Garabekewülin kaupunki. Piirikunnan pinta-ala on 4&nbsp;988,97 neliökilometriä.

Garabekewülin piirikunta liitettiin vuonna 2017 Halaçin piirikuntaan. Sen alue siirrettiin Saýatin piirikuntaan vuonna 2022. Piirikunta perustettiin uudelleen vuonna 2025. Siihen kuuluvat Garabekewülin kaupunki, Yslamin taajama sekä Akgalan, Baýn, Dostlukin, Lamman, Rahmançägen, Seýdin, Soltanýazgalan, Zelilin ja Ärsarybaban kyläneuvostot (*geňeşlik*).

Garabekewülin kautta kulkee Türkmenabatin ja Kerkin välinen maantie ja rautatie. Piirikunnan pääelinkeinot ovat puuvillan ja viljan viljely, silkinviljely ja karjanhoito. Se on tunnettu myös viininviljelystään, joka tuottaa viinejä ja brandya. Garabekewülin kaupungissa toimii puuvillankäsittelylaitoksia ja tekstiiliteollisuutta.

## Lähteet
Francesco Laurana

**Francesco Laurana** (n. 1450-luku – noin 1500) oli 1400-luvun jälkipuoliskolla elänyt dalmatialainen kuvanveistäjä ja mitalien tekijä. Hän työskenteli Etelä- ja Keski Italian, Sisilian ja Etelä-Ranskan hoveissa. Palermon ja Napolin kirkoissa on hänen tekemiään kirkkoisien ja evankelistojen korkokuvia ja madonnapatsaita. Ranskassa Laurana valmisti Anjoun suvulle mausoleumeja,. Eräässä Avignonin kirkossa on häneltä korkokuva *Pääkallonpaikka*. Hänen tekemäkseen on sanottu Berliinin Kaiser-Friedrich-museossa olevaa *Napolin prinsessan* ylhäisen hienosti tyyliteltyä ja mestarillisesti marmorista veistettyä rintakuvaa, jonka tapaisia joko Lauranan itsensä muovailemia tai häneltä vaikutteita saaneita naistyyppejä tavataan muun muassa Firenzen Bargellon palatsissa sekä Louvressa ja Wienissä.

## Lähteet

## Aiheesta muualla
I Just Might

**I Just Might** on yhdysvaltalaisen laulaja-lauluntekijä Bruno Marsin kappale, joka julkaistiin 9. tammikuuta 2026 hänen neljännen studioalbumin *[[The Romantic]]* ensimmäisenä singlenä. Kappaleen on kirjoittanut Mars, D’Mile, Philip Lawrence ja Brody Brown sekä tuottanut Mars ja D’Mile. ”I Just Might” nousi heti julkaisunsa jälkeen Yhdysvaltain Billboard Hot 100 -listan kärkeen. 

Kappaleen musiikkivideo julkaistiin myös 9. tammikuuta. Videon ohjasi Mars sekä Daniel Ramos ja siinä Mars johtaa eri versioita itsestään vihreässä puvussa. 

## Lähteet
Olaus Laurelius

**Olaus (Olof) Laurelius** (1585–1670) oli ruotsalainen piispa ja professori.

Laurelius nimitettiin 1621 logiikan professoriksi Uppsalan yliopistoon, ja vuodesta 1625 hän oli vakinainen teologian professori. Hän siirtyi 1640 pastor primariukseksi Tukholmaan, ja hän sai teologian tohtorin arvon. Hän oli vuodesta 1647 Vesteråsin piispana ja kuului niihin Ruotsin mahtavuudenajan voimakkaisiin kirkonjohtajiin, jotka valvoivat opin puhtautta ja työskentelivät sen tavoitteen saavuttamiseksi, että kirkko olisi sisäisen järjestyksensä ja kuntonsa puolesta tehtäviensä tasalla. Erityistä huomiota hän omisti kansan kristinopin taidolle. Sen edistämiseksi hän julkaisi 1635 *Eenfalligha frågor eller spörsmål om vär christendoms stycker för eenfalligt folck, at förfara huru the sigh här uppå förstå* ja 1649 *Catechismus Lutheri, medh een kort förklarning*, joita sittemmin vuosisatoja käytettiin kansanopetuksen välineinä. Hän toimitti valtiopäivillä 1647 papiston sittemmin vahvistetut privilegiot, ja hän ansioitui vuoden 1686 kirkkolain esitöiden tekemisessä.

## Lähteet

## Aiheesta muualla
Mooseksen historiallisuus

**Mooseksen historiallisuus** on perustunut Raamattuun sekä arveluun, jonka mukaan Mooses eli 1500-luvun eaa. ja 1200-luvun eaa. välisenä aikana, mahdollisesti Ramses II:n hallituskaudella 1279 eaa.–1213 eaa.  

Mooseksen historiallisuus alkoi herättää keskustelua jo 1600-luvulla, jolloin Thomas Hobbes (1588–1679) pyrki kumoamaan väitteen, että viidellä Mooseksen kirjalla olisi yhteinen kirjoittaja. Myöhemmin myös väitteet juutalaisten exoduksesta eli Egyptistä tapahtuneesta paosta sekä Mooseksen historiallisuudesta on asetettu kyseenalaisiksi.  

Moosekseen viittaavia muita tekstejä tai arkeologisia lähteitä ei ole löydetty, joten tiedot Mooseksesta perustuvat vain Raamattuun.  Toora oli pitkäaikaisen toimitustyön tulos, ja yleensä sen lopullisen version katsotaan muodostuneen Babylonin vankeuden päättymisen jälkeen Jerusalemissa 600-luvulla eaa. Tarinat kertovat siten yleisimmän arvion mukaan 600 vuotta aiemmin tapahtuneista asioista. Niissä on silti elementtejä, jotka osoittavat egyptiläisen kulttuurikontekstin tuntemusta. 

Joidenkin tutkijoiden mielestä Mooseksen hahmo ei ole pelkästään myöhempien kirjoittajien keksintöä.  Ronald Hendelin mielestä ainakin Mooseksen egyptiläisperäinen nimi ja tämän avioliitto midianilaisen naisen kanssa ovat aitoja. On ehdotettu, että kertomuksella exoduksesta ja Mooseksesta on historiallinen pohja, johon kuitenkin  kollektiivisessa muistissa on sekoittunut myyttisiä motiiveja ja teemoja.

## Katso myös

* Jeesuksen historiallisuus
* Abrahamin historiallisuus
* Muhammedin historiallisuus

## Lähteet

* 
* 

### Viitteet
Kerkiçi

**Kerkiçi** on taajama Lebapin maakunnan Döwletlin piirikunnassa Turkmenistanissa. Se sijaitsee Amudarjan oikeanpuoleisella rannalla vastapäätä Kerkin kaupunkia. Vuoden 2022 väestönlaskennan mukaan taajamassa oli 14&nbsp;996 asukasta.

Kerkiçin kohdalla on sijainnut vielä 1800-luvun lopulla toimineen Kerkin ja Qarshin välisen karavaanireitin joenylityspaikka. Nykyisen rautatieaseman luona sijaitsee ylityspaikkaa palvellut ja vartioinut muinaislinna, joka on rakennettu ajanlaskun alussa. Se oli asuttu myöhäiskeskiajalle saakka.

Kerkiçistä tuli kaupunkimainen taajama vuonna 1968. Siellä toimi neuvostoaikana puuvillanpuhdistamo ja mattotehdas. Amudarjan ylittävä rautatie- ja maantiesilta valmistui vuosina 2009–2013.

## Lähteet
Saýatin piirikunta

**Saýatin piirikunta** () on hallintoalue Lebapin maakunnassa Turkmenistanissa. Sen keskus on Saýatin kaupunki. Vuoden 2022 väestönlaskennan mukaan piirikunnassa oli 188&nbsp;485 asukasta.

Saýatin piirikuntaan liitettiin vuonna 2017 Sakarin piirikunta. Vuonna 2025 siitä erotettiin Garabekewülin piirikunta.

Amudarjan varrella sijaitsevaan piirikuntaan kuuluvat nykyään Sakarin ja Saýatin kaupungit, Çaltutin ja Suwçyoban taajamat sekä Awçyn, Bakjaçyn, Çarbagdepen, Çekiçin, Çowdurin, Esgin, Garamahmytin, Hojainebegin, Jeňňelin, Lebabyn, Merýen, Mülkin, Syýadagsakarin, Topurkakin, Täzelikçin ja Ýeňişin kyläneuvostot (*geňeşlik*).

Piirikunnan pääelinkeinot ovat keinokasteluun perustuva puuvillan, viljan, vihannesten ja melonien viljely, karjanhoito ja silkinviljely. Sakarin lähellä on maakaasukenttä. Saýatin ja Sakarin kaupungeissa toimii puuvilla- ja elintarviketeollisuutta. Täzelikçin kylässä on puutarhaviljelyn tutkimusasema.

## Lähteet
Heume-l'Église

**Heume-l'Église** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 67 kilometriä Issoiren kaupungista luoteeseen.

Kunnan nähtävyyksiä on todennäköisesti 1100-luvun lopulla rakennettu Sainte-Annen kirkko. Tuolta ajalta ovat säilyneet 24 koristeltua kapiteelia sekä monivärinen puuveistos Neitsyt Mariasta. Pyhälle Annalle omistettu kirkko on luetteloitu historialliseksi muistomerkiksi vuonna 1905.

## Lähteet

## Aiheesta muualla
Bahrainin neuvoshuone

**Bahrainin neuvoshuone** () on Bahrainin kaksikamarisen parlamentin ylähuone. Sen 40 jäsentä nimittää kuningas. Edustajien on oltava vähintään 35-vuotiaita.

Bahrainin nykyinen kaksikamarinen parlamentti perustettiin vuonna 2002. Alahuoneena toimii vaaleilla valittava edustajainhuone. Molempien kamareiden on hyväksyttävä lait, ennen kuin ne tulevat voimaan.
## Lähteet
Bahrainin kansalliskokous

**Bahrainin kansalliskokous** () on Bahrainin kaksikamarinen parlamentti. Se koostuu 40-jäsenisestä vaaleilla valittavasta alahuoneesta (edustajainhuone) ja 40-jäsenisestä kuninkaan nimittämästä ylähuoneesta (neuvoshuone).

## Lähteet
Pikkjärv (Tilsi)

**Pikkjärv** on Viron Põlvamaalla Põlvan Tilsin kylässä sijaitseva järvi.

## Maantietoa
Pikkjärv on  pitkä,  leveä, ja sen pinta-ala on . Se on muodostunut lounas-koillissuuntaiseen laaksoon, jota pitkin järven kautta Tilsi oja myös virtaa. Järvessä ei ole kartan mukaan saaria. Järven tilavuudeksi on määritetty , jolloin sen keskisyvyydeksi saadaan . Järven suurin syvyys on . Järven rantaviivan pituus on  pitkä. Sen rannat ovat kovat ja hiekkainen vyöhyke on leveä. Pohjoisrannat ovat korkeat, mutta muualla matalat ja tasaiset. Järven ympäristö on lähes kokonaan peltomaata ja sen rannoista kolmannes ovat metsää tai Tilsin kartanon puistoa. Tilsin kylä on keskittynyt järven lähelle. Rannassa sijaitsee yli 10 asuintaloa pihapiirineen ja uimaranta. Järven länsipuolella kulkee ohi Himmaan johtava maantie 154.

## Luontoarvoja
Kartanon puisto on sisällytetty maisemansuojeluohjelmaan. Sen pinta-ala on 4,7 hehtaaria. Puistossa kasvaa tammia, lehmuksia ja amurinkorkkipuita. Järvessä on laaja lummekasvusto.

Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova ja heikosti klooripitoinen järvi, jonka vesimassa ei lämpötilakerrostu (). Järvi luokitellaan limnologisesti kovavetiseksi ja ravinnepitoisuudeltaan eutrofiseksi järveksi. Vedenväri on kellertävän vihreä ja näkösyvyys on noin puoli metriä. Talvisin happipitoisuus on heikko, mutta kalakanta on siitä huolimatta hyvä. Järvessä esiintyy paljon lahnoja, suuria kiiskejä sekä ahventa, haukea, kuhaa, suutaria ja ruutanaa. 

## Historiaa
Järven luoteisrannassa sijaitsee Tilsin kartanon pihapiiri. Kartano erotettiin vuonna 1749 Väimelän kartanosta ja viimeiset asukkaat kartanossa olivat von Rothin perhe. Vuonna 1919 kartano luovutettiin valtiolle ja vuodesta 1921 alkaen siellä toimi orpokoti. Orpokodille on vuonna 1978 rakennettu uudet toimitilat lähistölle ja kartano on ollut siitä alkaen tyhjillään.

## Vesistösuhteita
Pikkjärv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueen Orajõen valuma-alueeseen se kuuluu. Järven valuma-alueen pinta-ala on  . Sen vesi vaihtuu laskennallisesti kaksi kertaa vuodessa eli veden viipymä on . Järven lounaisrantaan tulee Tilsi oja, joka jatkaa koillispäästä laskuojana ja yhtyy parin sadan metrin päästä Orajõgeen. Järven vedenpinnan korkeus on 80– mpy.

Tilsi mõisa peahoone tagantvaade 2013-08.jpg|Tilsin kartanon päärakennus.


## Huomautukset

## Lähteet
Bainbridge (Georgia)

**Bainbridge** on kaupunki Yhdysvaltojen Georgian osavaltiossa Decaturin piirikunnassa. Kaupunki on piirikunnan hallinnollinen keskus. Sen asukasluku vuonna 2020 oli 17&nbsp;045.

## Maantiede
Bainbridge sijaitsee  Yhdysvaltojen Georgian osavaltion lounaisosassa Decaturin piirikunnassa. Matkaa Bainbridgestä Albanyyn pohjoisessa on noin 100 kilometriä ja Tallahasseen etelässä Floridan puolella noin 60 kilometriä. Kaupungin läpi virtaa Flintjoki. 

## Historia
Nykyisen Bainbridgen paikalla on sijainnut aikanaan intiaanien Pucknawhitla-niminen kylä. Eurooppalaiset saapuivat alueelle vuonna 1765. Paikka sai uuden nimen Burgess Town erään kauppa-aseman perustaneen siirtolaisen mukaan. Hieman myöhemmin paikkaa kutsuttiin nimellä Fort Hughes lähellä sijainneen armeijan leirin mukaan. Nykyisen nimensä paikka sai vuonna 1824 *[[USS Constitution]]in* vuoden 1812 sodan aikaisen komentaja William Bainbridgen mukaan. Kaupungin nykyinen historiallinen kaupunginosa käsittää suuren osan kaupungin keskustaa, sekä sen liepeillä olevia katuja sisällissotaa edeltäneen kauden taloineen.

Toisen maailmansodan aikana Bainbridgen lähelle rakennettiin lentokenttä, jolla koulutettiin lentäjiä. Sodan loppupuolella samaa paikkaa käytettiin saksalaisten sotavankien leirinä. Myöhemmin paikalla oli sairaala ja nykyisin huumeriippuvaisten hoitola.

## Väestö
Bainbridgen asukasluku oli Yhdysvaltojen vuoden 2020 väestönlaskennan mukaan 14&nbsp;468. Vuoden 2010 väestönlaskennassa vastaava lukema oli 12&nbsp;697. Vuonna 2020 asukkaista valkoisia oli 33&nbsp;%, mustia 58,7&nbsp;%, latinoja 5,6&nbsp;% ja aasialaisia 1,2&nbsp;%. 4&nbsp;% oli syntynyt ulkomailla. Kotitalouksien keskimääräiset vuotuiset tulot vuosien 2020–2024 välillä olivat 45&nbsp;422&nbsp;$. 24,1&nbsp;% asukkaista eli köyhyysrajan alapuolella.

## Lähteet
Åke Holmberg

**Åke Holmberg** (31. toukokuuta 1907 Tukholma – 9. syyskuuta 1991) oli ruotsalainen kirjailija. Hänen esikoisteoksensa oli *Skuggornas hus* vuonna 1946. Holmberg muistetaan erityisesti luomastaan salapoliisihahmosta Totte Svenssonista.
## Lähteet

## Aiheesta muualla
Jöran Gyllenstierna

**Jöran Jöransson Gyllenstierna** (2. helmikuuta 1632 Tartto – 20. lokakuuta 1686) oli ruotsalainen kreivi, virkamies ja valtaneuvos. Hän toimi Kaarle X Kustaan kamariherrana vuodesta 1655 sekä maaherrana Kronobergin läänissä vuodesta 1657 ja Upplannin läänissä vuodesta 1664. Gyllenstierna oli veljensä Johan Gyllenstiernan kanssa maan vaikutusvaltaisimpia henkilöitä 1670-luvulla ja toimi Tukholman käskynhaltijana vuodesta 1678 sekä johti laivaston varustamista. Veljensä kuoleman myötä 1680 myös Jöran Gyllenstierna menetti valta-asemansa.
## Lähteet
Laurens

**Laurens** tarkoittaa muun muassa seuraavia:

## Ihmiset
;Sukunimi
* Guillemette Laurens (s. 1957) on ranskalainen mezzosopraano
* Henri Laurens (1885–1954), ranskalainen kuvanveistäjä
* Jean-Paul Laurens (1838–1921), ranskalainen kuvanveistäjä
;Etunimi
* Laurens ten Dam (s. 1980) on alankomaalainen maantiepyöräilijä 
* Herbert Albert Laurens (H. A. L.) Fisher (1865–1940), englantilainen historioitsija ja opetusministeri
* Laurens "Larry" Hammond (1895–1973), yhdysvaltalainen keksijä
* Laurens van der Post (1906–1996), eteläafrikkalainen kirjailija
* Laurens Axelsson Tott (1417–1483), tanskalais-ruotsalainen valtaneuvos
* Laurens Vanthoor (s. 1991), belgialainen moottoriurheilija

## Paikat
* Laurensin piirikunta (engl. Laurens County), piirikunta Yhdysvaltojen Etelä-Carolinan osavaltiossa
Knute Nelson

**Knute Nelson** (2. helmikuuta 1842 Evanger, Norja – 28. huhtikuuta 1923 Yhdysvallat) oli norjalaissyntyinen yhdysvaltalainen republikaanipoliitikko. Hän muutti Norjasta Yhdysvaltoihin lapsena vuonna 1849 ja varttui Wisconsinissa. Hän taisteli Yhdysvaltain sisällissodassa vuosina 1861–1864 ja opiskeli sen jälkeen juristiksi. Nelson oli Wisconsinin osavaltioparlamentin jäsen 1868–1869, ja seuraavana vuonna hänet valittiin Minnesotan senaattiin. Vuosina 1883–1889 hän oli Yhdysvaltain edustajainhuoneen jäsen ja 1892–1895 Minnesotan kuvernööri. Vuodesta 1895 kuolemaansa Nelson toimi senaattorina. Nelson ei ollut amerikannorjalaisten suosiossa, koska hän vastusti Keskilännen uudisasukkaiden radikalismia.
## Lähteet

## Aiheesta muualla
Bror Olsson

**Bror August Leopold Olsson** (2. helmikuuta 1860 Göteborg – 26. helmikuuta 1945 Tukholma) oli ruotsalainen näyttelijä. Hän esiintyi yhdeksässä elokuvassa vuosina 1919–1938.
## Lähteet

## Aiheesta muualla
Sansibarineebenpuu

**Sansibarinebenpuu** (*Diospyros mespiliformis*) on eebenpuiden sukuun kuuluva laji. Se kasvaa joskus pensasmaisesti vain kolmen metrin korkeuteen, mutta yleensä se on puumainen. Puut kasvavat kuivilla alueilla noin 12–15 metrin korkeuteen ja kosteilla alueilla noin 25 metrin korkeuteen. Puun runko on paksuimmillaan 60 cm, se on alaosasta uurteinen. Sansibarinebenpuu on arvostettu, koska sitä voidaan hyödyntää ruokaan, lääkkeisiin ja muihin tarpeisiin. Se kasvaa rantametsissä ja kosteassa sademetsässä. Sitä esiintyy Afrikan trooppisilla alueilla.

## Lähteet

## Aiheesta muualla
* Laji.fi: ''Diospyros mespiliformis''
* UniProt: Taxonomy ''Diospyros mespiliformis'' 
* Global Biodiversity Information Facility (GBIF): ''Diospyros mespiliformis''
Emil Falck

**Emil Falck** (6. heinäkuuta 1857 – 28. tammikuuta 1931) oli suomalainen näyttelijä.

Falck opiskeli näyttämöalaa muun muassa Hillbergin teatterikoulussa Tukholmassa. Vuonna 1883 hän tuli kokelaaksi Kaarlo Bergbomin Suomalaiseen teatteriin ja oli Suomalaisen teatterin ja Suomen Kansallisteatterin palveluksessa aina vuoteen 1924 saakka, jolloin hän päätti uransa lausumalla jäähyväissanansa J. H. Erkon *Aino*-näytelmän vakaan, vanhan Väinön hahmossa. Muita tunnettuja Falckin rooleja olivat J. L. Runebergin *[[Salamiin kuninkaat|Salamiin kuninkaiden]]* Eubulos, *[[Nummisuutarit|Nummisuutarien]]* Karrin isäntä, *[[Wilhelm Tell (näytelmä)|Wilhelm Tellin]]* vanha Attinghausen ja telakkamestari Aune Henrik Ibsenin *[[Yhteiskunnan tukipylväät]]* -näytelmässä.

## Lähteet
Åke Holmberg (historioitsija)

**Åke Holmberg** (1915–2006) oli ruotsalainen historioitsija, joka toimi professorina Göteborgin yliopistossa vuosina 1964–1982. Hän väitteli tohtoriksi vuonna 1946 aiheenaan skandinavismi Ruotsissa 1800-luvun puolivälissä. Holmberg julkaisi vuonna 1982 kaksiosaisen *Vår världs historia* -teoksen, joka pyrki kuvaamaan maailmanhistoriaa maailmanlaajuisesta näkökulmasta. *Världen bortom västerlandet* (1988) kertoi siitä, miten ruotsalaisten tieto Euroopan ulkopuolisesta maailmasta oli kehittynyt historian saatossa 1900-luvun alkuun saakka. *Den svenska omvärldsbilden under mellankrigstiden* (1994) jatkoi samaa aihetta maailmansotien väliseen aikaan.
## Lähteet
Gare de Limoges-Bénédictins

**Gare de Limoges-Bénédictins** on rautatieasema Ranskan Limogesissa. Se on alueensa tärkein rautatieasema. Aseman vuosittainen matkustajamäärä on 1,6 miljoonaa ja se sijaitsee kahdeksanhaaraisen rautatieverkon ytimessä neljän linjan risteyksessä. Nämä linjat yhdistävät sen Pariisiin Châteauroux'n ja Orléansin kautta, Toulouseen Briven ja Montaubanin kautta, Poitiersiin Le Doratin kautta sekä Angoulêmeen ja Périgueux'hun. Rautatieasema toimii myös alueellisena linja-autoasemana.

Paris-Orléans Railway Company avasi aseman vuonna 1856, kun linjan eteläinen jatke Orléansista Argenton-sur-Creuseen otettiin käyttöön. Alkuperäinen asema pysyi toiminnassa yli seitsemänkymmentä vuotta. Sen korvasi nykyinen rakennus, joka vihittiin käyttöön vuonna 1929.

Rautatieaseman tyyli ammentaa myöhäisestä jugendtyylistä kuin art decosta ja uusklassismistakin, ja sellaisenaan se on ollut historiallisena muistomerkkinä 15. tammikuuta 1975 lähtien.

Limoges-Bénédictinsin asema on nykyään Ranskan kansallisen rautatieyhtiön (SNCF) asema, jota palvelevat Intercités- ja TER Nouvelle-Aquitaine -alueelliset junat.

## Lähteet
Chimere Dike

**Chimere Dike** (s. 14. joulukuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja hän on toiminut myös potkujen palauttajana. Dike edustaa NFL-joukkue Tennessee Titansia. Ennen NFL-uraansa hän edusti Wisconsinin yliopiston ja Floridan yliopiston joukkuetta. Titans varasi hänet neljännellä kierroksella 103. varausvuorolla .

Kesäkuussa 2025 Dike teki Titansin kanssa tulokassopimuksen.

Dike on pelannut 17 NFL:n runkosarjan ottelua. Näissä otteluissa hänellä on 48 kiinniottoa, 423 kiinniotolla edettyä jaardia ja neljä kiinniotoilla tehtyä toychdownia. Hän on edennyt 11 juoksuyrityksellä 18 juoksujaardia. Hän on rähmännyt pallon kaksi kertaa. Hänellä on yhteensä 1 986 potkujen palautusjaardia ja kaksi lentopotkujen palautuksilla tehtyä touchdownia. Hänet on valittu potkujen palauttajana yhden kerran Pro Bowl-tähdistöotteluun ja ensimmäiseen All-Pro-tähdistöjoukkueeseen. 

## Huomautukset

## Lähteet
Auguste Laurent

**Auguste Laurent** (1807–1853) oli ranskalainen kemisti. Hän asui Bordeaux’ssa ja Pariisissa. Hän kehitti Jean-Baptiste Dumas’n substituutioteoriaa ja loi Charles Gerhardtin kanssa tyyppiteorian. Erikoisen luonteensa ja liian rohkeiden ajatustensa vuoksi hän ei saavuttanut aikansa tutkijoiden kannatusta eikä tunnustusta.

## Lähteet

## Aiheesta muualla
Mikkelin maalaiskunnan kunnanvaltuusto

**Mikkelin maalaiskunnan kunnanvaltuusto** oli Etelä-Savon maakunnassa sijainneen Mikkelin maalaiskunnan ylin päättävä elin, jonka jäsenet eli valtuutetut valittiin kunnallisvaaleissa neljän vuoden välein. Kunnanvaltuustossa oli 35 paikkaa, joista seitsemäntoista oli keskustan hallussa valtuuston viimeisellä kaudella 1997–2000. Valtuuston toiminta lakkasi Mikkelin maalaiskunnan liityttyä Anttolan kanssa Mikkelin kaupunkiin 1. tammikuuta 2001.

## Koostumus vaaleittain

## Valtuutetut
### Kausi 1997–2000
Vuoden 1996 kunnallisvaaleissa Mikkelin maalaiskunnan valtuustoon valittiin seuraavat jäsenet:

## Katso myös
*Mikkelin kaupunginvaltuusto

## Lähteet
*
*
*
*
*
*
*

### Viitteet
Maastohiihto talviolympialaisissa 2026

Maastohiihdossa kilpailtiin vuoden 2026 talviolympialaisissa 7.–22. helmikuuta maastohiihto- ja ampumahiihtokeskus Fabio Canalissa Teserossa.

Kilpailutapahtumia oli yhteensä 12: kuusi miesten ja kuusi naisten kilpailutapahtumaa. Miesten ja naisten matkat olivat ensi kertaa olympialaisten historiassa täysin identtiset. Päätöksen matkojen yhdenmukaistamisesta teki Kansainvälinen hiihtoliitto.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

### Miesten kilpailut

### Naisten kilpailut

## Lähteet

## Aiheesta muualla

*Maastohiihto talviolympialaisten 2026 verkkosivuilla
Yrjö Paalanen

**Yrjö Erik (Erkki) Paalanen** (30. tammikuuta 1886 Tampere – 7. huhtikuuta 1955 Heinola) oli suomalainen opettajaseminaarin lehtori ja oppikirjojen tekijä.

Yrjö Paalasen vanhemmat olivat kansakoulunopettaja Willehad Paalanen ja Anna Palmqvist. Hän pääsi ylioppilaaksi 1905 Tampereen reaalilyseosta ja valmistui Helsingin yliopistosta filosofian kandidaatiksi 1914 ja filosofian maisteriksi 1914. Paalanen teki opintomatkan Viroon ja Unkariin 1928.

Paalanen oli virkailijana Kansallis-Osake-Pankin Tampereen konttorissa 1910–1912 ja hän hoiti kanttori-urkurintointa Tampereen Vanhassa kirkossa 1912–1913. Hän toimi kansakoulunopettajana Tampereella ja Kurussa sekä v.t. suomenkielen lehtorina Heinolan opettajaseminaarissa. Vuonna 1920 hänet nimitettiin vakinaiseksi Heinolan opettajaseminaarin suomenkielen lehtoriksi. Hän oli Heinolan seminaarin varajohtajana vuodesta 1924. Paalanen toimi Heinolan kaupungin taksoituslautakunnan jäsenenä sekä puheenjohtajana Heinolan kaupungin kansakoulun johtokunnassa, Heinolan keskikoulun vanhempienneuvostossa, keskikoulun jatkoluokkien johtokunnassa ja Heinolan kansankirjaston johtokunnassa. Paalanen laati yhdessä Martti Airilan kanssa *Oma kieli*-nimisen kansakoulun äidinkielen oppikirjan. Hän avusti eri lehtiä ja kirjoitti varsinkin taidearvosteluja.

Yrjö Paalanen oli naimisissa Aino Kyllikki Poijärven kanssa.

## Julkaisuja
* *Oma kieli: äidinkielen opas kansakoululaisille*; kirj. Martti Airila, Yrjö Paalanen. WSOY 1932, 9. painos 1949, 10. 7-luokkaista koulua varten uudistettu painos 1951, 19. painos 1964
* *Oman työn koulun lukemisto. 1, Rinnakkaislukukirja kansakoulun yläluokkia varten*; kirj. Matilda Sirkkola, Yrjö Paalanen. WSOY 1938
* *Suomen sanojen oikea kirjoittaminen: vierasperäisiä sanoja selityksineen: kotoisia sanoja: paikannimiä*; kirj. Martti Airila, Yrjö Paalanen ym. Otava 1948
* *Heinolan seminaari 1899-1949: muistojulkaisu*; toim. Yrjö Paalanen, Hilkka Ahomäki, Matilda Sirkkola. Valistus, Helsinki 1949
* *Lyhennyssanasto*; toim. Martti Airila, Yrjö Paalanen. WSOY 1953

## Lähteet
Voice.fi

**Voice.fi** on suomalainen lifestyle- ja viihdesivusto, joka avattiin vuonna 2007. Alun perin se oli osa The Voice -monimediabrändiä, johon kuuluivat lisäksi The Voice -niminen radioasema sekä televisiokanava. Pop Media osti sivuston Bauer Media Oy:ltä vuoden 2025 marraskuussa.

## Lähteet

## Aiheesta muualla
* Voice.fi
Takumi Kameyama

**Takumi Kameyama ** (; s. 27. helmikuuta 2001) on japanilainen lentopalloilija. Hän on pituudeltaan 190-senttimetrinen ja pelipaikaltaan yleispelaaja. Hän edustaa kaudella 2025–2026 suomalaista Hurrikaani-Loimaata.

Kameyama pelasi kausina 2019–2023 kotimaassaan Juntendō-yliopiston joukkueessa. Kaudet 2023–2025 hän edusti Japanin pääsarjassa pelaavaa Tokyo Great Bearsiä. Hän siirtyi vuonna 2025 Suomeen Lentopallon Mestaruusliigassa pelaavaan Hurrikaani-Loimaaseen. Hän voitti vuoden 2025 Suomen Cupin. Tammikuussa 2026 pelatussa cupin loppuottelussa hän teki 18 pistettä ja hänet valittiin joukkueensa parhaaksi pelaajaksi.

## Lähteet
François Laurent

**François Laurent** (1810–1887) oli belgialainen oikeustieteilijä. Hän oli siviilioikeuden professori Gentin yliopistossa. 

## Julkaisut
* *Histoire du droit des gens* (1860–1870)
* *Principes de droit civil français* (1869–1879)
* *Cours élémentaire de droit civil français* (1878)

## Lähteet

## Aiheesta muualla
Saparmyrat Türkmenbaşyn piirikunta

**Saparmyrat Türkmenbaşyn piirikunta** () on hallintoalue Daşoguzin maakunnassa Turkmenistanissa. Sen keskus on Saparmyrat Türkmenbaşyn kaupunki. Vuoden 2022 väestönlaskennan mukaan piirikunnassa oli 162&nbsp;861 asukasta.

Hallintoalueen nimenä oli vuoteen 1993 saakka Oktýabrin piiri. Siihen kuuluvat Saparmyrat Türkmenbaşyn kaupunki, Aşyr Kakabaýewin taajama sekä Aýböwürin, Azatlykin, Baýram Taganowin, Bitaraplykin, Bugdaýlyn, Dostlukin, Döwkesenin, Döwletlin, Gallaçyn, Goşahowlyn, Güneşli Türkmenistanin, Gyzyljagalan, Görelden, Keminen, Mollaoraz Hojamämmedowin, Nazly Gylyjowin, Parahatin, Ruhabatin, Şamahyn, Saparmät Hojaýewin, Sarygamyşin, Serdarin, Täzedurmuşin, Ýalkymin ja Ýeňişin kyläneuvostot (*geňeşlik*). Kyliä on yhteensä 111. Kaupunkiväestön osuus on 18,6 prosenttia.

Piirikuntaan johtaa rautatie Köneürgençista. Sen pääelinkeinot ovat puuvillan, viljan ja riisin viljely, puutarhanhoito, nautakarjan, lampaiden ja kamelien kasvatus ja silkinviljely. Kakabaýewin taajamassa toimii puuvillanpuhdistamo.

## Lähteet
Pertti Palmio

**Kaarlo Pertti Palmio** (vuoteen 1906 Karl Bertil Palm, 18. tammikuuta 1886 Kärkölä – 2. helmikuuta 1973 Helsinki) oli lehtimies ja myöhemmin työskenteli vakuutusalalla. Hän oli viimeinen elossa ollut henkilö, joka oli vangittuna tsaarivallan loppuvaiheen yhdenvertaisuuslain vastustamisesta. 

Alunperin nimellä Karl Bertil Palm syntynyt Kaarlo Pertti Palmio suomalaisti nimensä keväällä 1906. Hän oli tässä vaiheessa käynyt seitsemän luokkaa oppikoulua. Hän siirtyi tällöin toimittajaksi nuorsuomalaisen suuntauksen sanomalehteen Tampereen Sanomat ja parin vuoden jälkeen siirtyi Hämeenlinnassa ilmestyneen sanomalehti Hämettären toimitussihteeriksi. Lisäksi hän oli mm. Hämeen eteläisen vaalipiirin nuorsuomalaisten piirisihteerinä. Sanomalehtityön ohella Palmio toimi Hämeenlinnan kaupungin jäsenenä maistraatissa, joka vangittiin yhdenvertaisuuslain vastustamisesta. Keväällä 1914 maistraatin jäsenet, vt. pormestari Herman Henrikson, jäsenet Lauri Kämäri ja Pertti Paunio tuomittiin kahdeksan kuukauden vankeuteen venäläisen kulkukauppiaan elinkeinoanomuksen hylkäämisestä. Tämän seurauksena Paunio vangittiin lokakuussa 1914 ja vietiin Pietarin Krestyn vankilaan kärsimään rangaistusta, josta hän istui kuusi kuukautta ennen vapautumistaan huhtikuussa 1915.

Vankilasta vapauduttuaan Pertti Palmio siirtyi Suomi-yhtiön palvelukseen ja toimi yhtiön pääkonttorissa osastopäällikkönä ja kamreerina. Eläkkeelle hän siirtyi vuonna 1953.

Pertti Palmio on tunnettu aktiivina keilaajana 1930-luvulta lähtien Helsingin Keilaajien riveissä ollen pelaajana Helsingin joukkueessa otteluissa Tukholmaa vastaan.

Pertti Palmiolla oli kaksi poikaa, joista toinen oli sosiaalineuvos Esko Palmio. 

## Lähteet
Ruhubelentin piirikunta

**Ruhubelentin piirikunta** () on hallintoalue Daşoguzin maakunnassa Turkmenistanissa. Sen keskus on Ruhubelentin taajama. Vuoden 2022 väestönlaskennan mukaan piirikunnassa oli 28&nbsp;172 asukasta.

Piirikunta on perustettu Karakumin aavikon keinokastelluille uudismaille vuonna 2007. Siihen kuuluvat Ruhubelentin taajama sekä Aşyk Aýdyňin, Diýarbekirin, Geňeşin, Ruhnaman, Şabenden, Şagadamin, Tünüderýan, Ýomut Durdyýewin ja Zähmet kyläneuvostot (*geňeşlik*). Kyliä on yhteensä 42. Kaupunkiväestön osuus on 5,9 prosenttia.

Ruhubelentin kautta kulkee Aşgabatin ja Daşoguzin välinen maantie ja rautatie. Piirikunnan pääelinkeinot ovat puuvillan ja viljan viljely sekä karjanhoito.

## Lähteet